**Obec Plavecký Mikuláš**

**Obecný úrad, 906 35 Plavecký Mikuláš 307**

**Z á p i s n i c a**

**z 1. slávnostného zasadnutia Obecného zastupiteľstva v Plaveckom Mikuláši, dňa 14. novembra 2022 o 17:00 hodine v budove Svadobky**

**Prítomní:** starosta obce Ing. Peter Válek

7 novozvolených poslancov

2 odchádzajúci poslanci – Ing. Ľubomír Hajduk, Mgr.art. Martin Hartiník

hlavný kontrolór obce Ing. Marcel Šeliga

ostatní pozvaní hostia a občania (viď pripojenú prezenčnú listinu)

**Program:** 1.Úvodné náležitosti.

1.1.Určenie zapisovateľa a overovateľov zápisnice.

1.2.Informácia predsedu miestnej volebnej komisie o výsledkoch

 volieb do obecného zastupiteľstva a o výsledku voľby starostu.

1.3.Zloženie sľubu zvoleného starostu obce.

1.4.Zloženie sľubu zvolených poslancov.

 2. Schválenie programu zasadnutia.

 3. Voľba mandátovej, návrhovej a volebnej komisie.

4. Overenie zloženia sľubu a správa mandátovej komisie.

5. Príhovor zvoleného starostu.

6. Zriadenie komisií obecného zastupiteľstva, voľba predsedu komisií.

7. Určenie zástupcu starostu a sobášiacich.

 8. Diskusia a záver.

**Overovatelia:** Ing. Radovan Ščepka

 Mgr. Marta Hlavatá

**Zapisovateľka:** Lýdia Dulanská

**K bodu 1.1/**

 V úvode zaznela hymna Slovenskej republiky. Zasadnutie obecného zastupiteľstva otvoril

starosta obce p. Ing. Peter Válek. Privítal prítomných poslancov, pozvaných hostí a všetkých

občanov. Starosta Ing. Peter Válek navrhol overovateľov a zapisovateľku zápisnice. Za overovateľov boli navrhnutí Ing. Radovan Ščepka a Mgr. Marta Hlavatá a za zapisovateľku Lýdia Dulanská. K hlasovaniu pristúpili ešte pôvodní poslanci.

Overovatelia a zapisovateľka boli schválení bez pripomienok.

***Uznesenie č. 1 /2022***

 *Obecné zastupiteľstvo v Plaveckom Mikuláši schvaľuje overovateľov zápisnice i zapisovateľku.*

*Hlasovanie: zo 7 prítomných poslancov*

 *za: 7 proti: 0 zdržal sa: 0*

**K bodu 1.2, 1.3/**

Starosta obce Ing. Peter Válek požiadal predsedkyňu volebnej komisie pani Andreu Mrázovú, aby oboznámila prítomných s výsledkami komunálnych volieb.

Predsedkyňa miestnej volebnej komisie pani Andrea Mrázová oboznámila prítomných o počte platných hlasov na funkciu starostu obce a taktiež o počte platných hlasov jednotlivých kandidátov na poslancov OZ. Následne požiadala Ing. Petra Válka, aby vykonal slávnostný akt zloženia sľubu starostu. Odovzdala novozvolenému starostovi Osvedčenie o zvolení za starostu obce Plavecký Mikuláš na nadchádzajúce 4-ročné obdobie. Starosta Ing. Peter Válek sľub spečatil svojim podpisom. Predsedkyňa volebnej komisie odovzdala vedenie zasadnutia zvolenému starostovi obce Ing. Petrovi Válkovi.

**K bodu 1.4/**

Starosta Ing. Peter Válek vyzval novozvolených poslancov, aby predstúpili v abecednom poradí a do jeho rúk zložili sľub. Znenie sľubu podpísali.

**K bodu 2/**

Starosta obce sa ujal ďalšieho rokovania a predložil návrh programu ustanovujúceho zasadnutia OZ. Poslanec Ing. Radovan Ščepka navrhol, aby bol program doplnený o bod o určení platu starostu. Ostatní poslanci s doplnením programu súhlasili. Poslanci pristúpili k hlasovaniu najprv za pôvodný program, ktorý neschválili a následne k hlasovaniu za doplnený program.

***Uznesenie č. 2/2022***

 *Obecné zastupiteľstvo v Plaveckom Mikuláši neschvaľuje program zasadnutia.*

*Hlasovanie: zo 7 prítomných poslancov*

 *za: 7 proti: 0 zdržal sa:0*

**Nový program:** 1.Úvodné náležitosti.

1.1.Určenie zapisovateľa a overovateľov zápisnice.

1.2.Informácia predsedu miestnej volebnej komisie o výsledkoch

 volieb do obecného zastupiteľstva a o výsledku voľby starostu.

1.3.Zloženie sľubu zvoleného starostu obce.

1.4.Zloženie sľubu zvolených poslancov.

 2. Schválenie programu zasadnutia.

 3. Voľba mandátovej, návrhovej a volebnej komisie.

4. Overenie zloženia sľubu a správa mandátovej komisie.

5. Príhovor zvoleného starostu.

6. Zriadenie komisií obecného zastupiteľstva, voľba predsedu komisií.

7. Určenie zástupcu starostu a sobášiacich.

8. Určenie platu starostu

 9. Diskusia a záver.

***Uznesenie č. 3/2022***

 *Obecné zastupiteľstvo v Plaveckom Mikuláši schvaľuje program zasadnutia.*

*Hlasovanie: zo 7 prítomných poslancov*

 *za: 7 proti: 0 zdržal sa: 0*

**K bodu 3/**

Starosta obce predložil poslancom zloženie mandátovej, návrhovej a volebnej komisie. Za predsedu bol navrhnutý Mgr. Martin Kovár a za členov RNDr. Alena Nemcová a Mgr. Emília Balúchová. Poslanci s návrhom predsedu a členov mandátovej, návrhovej a volebnej komisie súhlasili.

***Uznesenie č. 4/2022***

 *Obecné zastupiteľstvo v Plaveckom Mikuláši podľa § 15 zákona 369/1990 Z.z o obecnom zriadení schvaľuje do:*

1. *mandátovej,*
2. *návrhovej,*
3. *volebnej komisie*

*za predsedu Mgr. Martina Kovára a členov RNDr. Alenu Nemcovú a Mgr. Emíliu Balúchovú.*

*Hlasovanie: zo 7 prítomných poslancov*

 *za: 7 proti: 0 zdržal sa: 0*

**K bodu 4/**

Mandátová komisia overila zloženie sľubu novozvoleného starostu a novozvolených poslancov. Následne predseda mandátovej komisie Mgr. Martin Kovár prečítal správu mandátovej komisie, ktorá je súčasťou zápisnice OZ.

**K bodu 5/**

Starosta obce Ing. Peter Válek sa prihovoril poslancom, prítomným hosťom a občanom slávnostným príhovorom, v ktorom vyjadril svoju vďaku za dôveru, ktorú mu občania preukázali vo voľbách. Príhovor je súčasťou zápisnice OZ.

**K bodu 6/**

Starosta predložil návrh na zriadenie komisií, ktoré by mali pracovať pri obecnom zastupiteľstve a návrh predsedov týchto komisií. Poslanci s návrhom súhlasili.

***Uznesenie č. 5/2022***

*Obecné zastupiteľstvo v Plaveckom Mikuláši podľa § 15 zákona 369/1990 Z.z o obecnom zriadení*

1. *zriaďuje komisie:*

*-Komisia verejného poriadku,*

*-Komisia na ochranu verejného záujmu,*

*-Komisia stavebná,*

*-Komisia životného prostredia,*

*-Komisia školstva, mládeže a športu,*

*-Komisia kultúrna,*

*-Komisia sociálno –zdravotná,*

1. *volí predsedov komisií:*

*-Predseda komisie verejného poriadku Mgr. Martin Kovár*

*-Predseda komisie na ochranu verejného záujmu RNDr. Alena Nemcová*

*-Predseda komisie stavebnej Ladislav Klíma*

*-Predseda komisie životného prostredia Ing. Radovan Ščepka*

*-Predseda komisie školstva, mládeže a športu Mgr. Marta Hlavatá*

*-Predseda komisie kultúrnej Mgr. Emília Balúchová*

*-Predseda komisie sociálno-zdravotnej Lucia Kolesárová*

*Hlasovanie: zo 7 prítomných poslancov*

 *za:7 proti: 0 zdržal sa: 0*

**K bodu 7/**

Starosta Ing. Peter Válek predložil návrh na sobášiaceho poslanca, ktorý ho bude zastupovať v prípade jeho neprítomnosti. Týmto poslancom je Mgr. Martin Kovár. Ako sobášne dni navrhol starosta obce sobotu, prípadne piatok. Iné vhodné miesto na sobášenie mimo obradnej miestnosti nebolo navrhnuté, preto sa sobášny obrad bude konať iba v obradnej miestnosti obecného úradu. Vo výnimočných prípadoch, ako je ohrozenie života, je prípustné aj nemocničné lôžko a pod.

***Uznesenie č. 6/2022***

*Obecné zastupiteľstvo v Plaveckom Mikuláši berie na vedomie:*

1. *určenie zástupcu starostu, ktorým je Mgr. Martin Kovár.*
2. *Určenie a) sobášiacich: Ing. Peter Válek*

*Mgr. Martin Kovár*

 *b) sobášne dni: sobota, piatok*

 *3. Miesto na sobášenie obradná miestnosť obecného úradu*

*vo výnimočných prípadoch, ako je ohrozenie života, je prípustné aj nemocničné lôžko a pod.*

*Hlasovanie: zo 7 prítomných poslancov*

 *za: 7 proti: 0 zdržal sa: 0*

**K bodu 8/**

Starosta Ing. Peter Válek informoval poslancov o výške jeho platu, o tom, že uznesením č.257/2020 zo dňa 26.10.2020 mu bol od 01.01.2021 zvýšený základný plat o 15%, čo predstavuje 2550 € brutto. A predal slovo poslancovi Ing. Radovanovi Ščepkovi, ktorý navrhol doplnenie bodu o určení platu starostu do programu. Poslanec Ing. Radovan Ščepka navrhol, aby starostovi bol plat znížený na základný plat, pretože nebol spokojný s jeho prácou za predchádzajúce obdobie, preto sa rozhodol ísť aj kandidovať na starostu. Poslankyňa Mgr. Marta Hlavatá tiež vyjadrila pochybnosti o práci starostu za predchádzajúce obdobie a preto je tiež za zníženie platu starostu na základný plat, čo je podľa nej motivácia pre starostu aktívne pracovať v ďalšom období. Do diskusie sa pridal poslanec Mgr. Martin Kovár, ktorý si myslí, že nie je vhodné na slávnostnom ustanovujúcom zasadnutí OZ diskutovať o znižovaní platu starostu. Vyslovil myšlienku, že starostu zvolili ľudia z obce, ktorí ho volili pre jeho prácu v obci. Poslanec Ladislav Klíma tiež vyslovil svoj názor na danú situáciu. Nesúhlasil s názormi poslanca Mgr. Martina Kovára. Tiež je za zníženie platu starostu. Navrhol, aby bol v danej situácii starostovi plat znížený na základný a na konci ďalšieho roka ak bude starosta aktívne pracovať na rozvoji obce, je za to, aby bol starosta odmenený a plat mu bol na základe jeho činnosti zvýšený.

***Uznesenie č. 7/2022***

Obecné zastupiteľstvo v Plaveckom Mikuláši na základe § 11 ods. 4 písm. i) zákona 369/1990 o obecnom zriadení v znení neskorších predpisov a § 4 ods. 2 zákona NR SR č. 253/1994 Z.z. o právnom postavení a platových pomerov starostov obcí a primátorov miest v znení neskorších predpisov schvaľuje zníženie platu starostu obce Ing. Petrovi Válkovi od 01.01.2023 na 0 %.

*Hlasovanie: zo 7 prítomných poslancov*

 *za: 4 proti: 0 zdržal sa: 3*

 *(Kovár, Nemcová, Balúchová)*

Po vyčerpaní všetkých bodov programu starosta obce poďakoval všetkým za účasť, otvoril diskusiu a prítomným ponúkol občerstvenie.

Overovatelia zápisnice:

**Ing. Radovan Ščepka**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mgr. Marta Hlavatá**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zapisovateľka:

Lýdia Dulanská \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Plaveckom Mikuláši,

dňa 15.11.2022

 Ing. Peter Válek

 starosta obce